《中秋仲宣楼送秦藩伯之滇南》
明代·温纯

萧瑟登楼听郢歌，共怜王粲住征舸。逢秋岭月当檐胜，恋客江花入槛多。

云里象人瞻日色，天涯鸡足待春波。使君一去千山隔，尺素遥看雁影过。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。